section_heading: Svojstva
paragraph_text: NGC 4394 je galaksija sa svijetlim spiralnim krakovima koji izlaze na krajevima prečke koja probija središnju izbočinu galaksije. Ti krakovi su ispunjeni mladim plavim zvijezdama, kozmičkom prašinom i svijetlim, maglovitim predjelima aktivnog stvaranja zvijezda. U središtu NGC 4394 nalazi se područje ioniziranog plina poznato kao LINER. LINER je aktivno područje koja u svom spektru prikazuju karakterističan niz emisijskih linija - uglavnom slabo ionizirane atome kisika, dušika i sumpora.